La Xarxa Nacional d'Emancipació Juvenil (XNEJ), està constituïda per les oficines joves que hi ha obertes arreu de Catalunya.
Una Oficina Jove és un conjunt de serveis d'informació i orientació i uns serveis especialitzats d'assessorament en matèria de treball, salut, educació i habitatge per a les persones joves.
La xarxa té dues dimensions, la territorial o interadministrativa i la temàtica.
- Direcció General de Joventut de la Generalitat de Catalunya.
És l'administració amb les competències i la responsabilitat d'articular les polítiques de joventut:
*Defineix, impulsa i coordina la XNEJ a nivell nacional, promovent la coordinació interdepartamental per a la intervenció a nivell local.
*Finança progressivament les Oficines Joves amb la col·laboració de l'administració local.
*Proveeix de continguts i mètodes de treball a les Oficines Joves a través del suport tècnic especialitzat.
Consell Comarcal/Servei Comarcal de Joventut.
En el marc dels Plans Comarcals de Joventut:
*Realitza l'anàlisi de recursos del seu territori i elabora el diagnòstic inicial del projecte de l'Oficina Jove a la seva comarca
*Promou el treball en xarxa al seu territori. *Impulsa l'abast comarcal dels serveis d'informació, orientació i assessorament
Mitjançant els Plans Locals de Joventut tenen la responsabilitat de:
*L'ajuntament on s'ubica una Oficina Jove garanteix la gestió del Servei d'informació i orientació juvenil i procura l'equipament
*La resta d'ajuntaments de l'àrea d'influència d'una Oficina Jove, participen en la planificació de les actuacions de l'Oficina Jove, en el marc del treball en xarxa d'aquell territori
- Altres agents que formen part de la XNEJ amb diferents nivells d'implicació i que cal tenir en compte per articular la xarxa:
* Generalitat de Catalunya: diferents departaments de la Generalitat (Treball, Salut, Habitatge, Ensenyament...)
* Altres administracions públiques: diputacions
* Organismes i institucions públiques: Universitats, Instituts...
* Empreses de serveis i entitats del tercer sector
* Ciutadania: entitats, grups de joves, col·lectius...
Actualment la xarxa està conformada per les següents oficines joves:
Alt Empordà, Alt Urgell, Alt Penedès, Alta Ribagorça, Anoia, Alt Camp, Bages, Baix Camp, Baix Ebre, Baix Empordà, Baix Llobregat, Baix Penedès, Barcelonès, Berguedà, Cerdanya, Conca de Barberà, Garraf, Garrotxa, Gironès, La Selva, Les Garrigues, La Vall d¿Aran, Maresme, Moianès, Montsià, Noguera, Osona, Pallars Jussà, Pallars Sobirà, Pla de l¿Estany, Pla d¿Urgell, Priorat, Ribera d¿Ebre, Ripollès, Segarra, Solsonès, Tarragonès, Terra Alta, Urgell, Vallès Oriental, Vallès Occidental (Sabadell i Terrassa), Oficina Jove de Calàbria i Oficina Jove de Treball (Barcelona).
Millorar la incidència de l'actuació en polítiques de joventut de l'administració pública en matèria d'educació, ocupació, habitatge i salut
Facilitar la col·laboració entre els agents que intervenen en un mateix territori en matèria d'emancipació juvenil
Promoure la col·laboració a nivell nacional entre els diferents organismes implicats en la intervenció en els àmbits d'educació, ocupació, habitatge i salut des de la perspectiva de les polítiques de joventut (en el marc del PNJCat)
Impulsar els serveis de proximitat especialitzats en l'atenció a les persones joves, basant la seva intervenció en les perspectives integral i universalista
Estendre a tot el territori català l'actuació en matèria d'emancipació juvenil a través de serveis d'atenció a les persones joves
Perfil polític i tècnic dels diferents agents que conformen la xarxa.